ai4bharat/Pralekha huggingface dataset:
మైనారిటీ వ్యవహారాల మంత్రిత్వ శాఖ
ఈ ఏడాది హజ్ యాత్రలో ఒంటరిగా పెద్ద సంఖ్యలో వెళ్లేందుకు మహిళలకు అనుమతి
యాత్రీకులు బయలుదేరే అన్ని ప్రాంతాల్లో ఫారెక్స్ కార్డు జారీ తో సహా హజ్ యాత్రికుల కోసం విదేశీ మారక ద్రవ్యం సమకూర్చేందుకు ప్రత్యేక ఏర్పాట్లు చేస్తున్న స్టేట్ బ్యాంక్ ఆఫ్ ఇండియా
యాత్రికుల కోసం ప్రత్యేక హెల్ప్ లైన్ సేవలు అందుబాటులోకి తేనున్న స్టేట్ బ్యాంక్ ఆఫ్ ఇండియా
హజ్ యాత్రకు వెళ్లే భారతీయుల కోసం మైనారిటీ వ్యవహారాల మంత్రిత్వ శాఖ ప్రత్యేక ఏర్పాట్లు చేస్తోంది. ఎటువంటి సమస్యలు, ఇబ్బందులు, అవరోధాలు లేకుండా యాత్ర పూర్తి చేయడానికి మైనారిటీ వ్యవహారాల మంత్రిత్వ శాఖ అనేక కార్యక్రమాలు చేపట్టింది. యాత్రికుల ఎంపిక పారదర్శకంగా, సమర్ధంగా, నిర్ణీత గడువులోగా మానవ ప్రమేయం లేకుండా జరిగేలా చూసేందుకు కృషి జరుగుతుంది.
హజ్ కోసం దరఖాస్తులు,యాత్రికుల ఎంపిక ఆన్లైన్లో జరిగింది. అందిన మొత్తం 1.84 లక్షల దరఖాస్తులు అందాయి. 14,935 మంది హజ్ దరఖాస్తుదారులకు కేటాయింపు హామీ ఇవ్వడం జరిగింది.  ఉన్నారు. పురుష సభ్యుడు లేకుండా ఒంటరిగా హజ్కు వెళ్లే మహిళలలో ఇది అతిపెద్ద బృందం.
హజ్ కోటాకి మించి అందిన దరఖాస్తులను మానవ ప్రమేయం లేకుండా ఆన్లైన్ రాండమైజ్డ్ డిజిటల్ సెలక్షన్  ప్రక్రియ ద్వారా ఎంపిక చేయడం జరిగింది. ఎంపిక ప్రక్రియ ముగిసిన వెంటనే పారదర్శక విధానంలో ఆమోదించిన, వెయిట్లిస్ట్ చేసిన దరఖాస్తుదారుల జాబితాను అధికారిక పోర్టల్లో మొదటిసారి పొందుపరిచారు. ఎంపిక చేసిన 1.4 లక్షల మంది యాత్రికులు హజ్ 2023 కి ఎంపికైనట్లు తెలియజేస్తూ సంక్షిప్త సందేశాలు పంపారు. . వెయిట్లిస్ట్ చేసిన యాత్రికులకు వారి వెయిట్లిస్ట్ స్థితి, వెయిట్లిస్ట్లో స్థానం గురించి తెలియజేస్తూ సంక్షిప్త సందేశాలు వెళ్లాయి.
యాత్రికులకు అవసరమయ్యే విదేశీ మారక ద్రవ్యం అందించడానికి స్టేట్ బ్యాంక్ ఆఫ్ ఇండియా తో కలిసి మైనారిటీ వ్యవహారాల మంత్రిత్వ శాఖ ప్రత్యేక ఏర్పాట్లు చేసింది. గతంలో ప్రతి యాత్రికుని వాస్తవ అవసరాలతో సంబంధం లేకుండా భారత హజ్ కమిటీ 2100 రియాల్స్ అందుబాటులో ఉంచేది. 2023 హజ్ నిబంధనల ప్రకారం యాత్రికులు స్వయంగా విదేశీ కరెన్సీని ఏర్పాటు చేసుకోవడానికి లేదా తక్కువ విదేశీ మారకద్రవ్యాన్ని తీసుకునే అవకాశాన్ని మరియు సౌలభ్యాన్ని అందిస్తుంది. వ్యక్తిగత అవసరాలు దృష్టిలో ఉంచుకుని యాత్రికులకు అత్యంత పోటీ ధరలకు ఫారెక్స్ సరఫరాను అందించడానికి స్టేట్ బ్యాంక్ ఆఫ్ ఇండియా అంగీకరించింది.
దేశంలో 22,000 కు పైగా శాఖలు కలిగి ఉన్న స్టేట్ బ్యాంక్ ఆఫ్ ఇండియా యాత్రీకులు సౌదీ అరేబియాలో ఉండడానికి అవసరమైన నగదు సమకూర్చడంతో పాటు భీమా అవసరాలు తీరుస్తుంది. దీనికి సంబంధి స్టేట్ బ్యాంక్ ఆఫ్ ఇండియా యాత్రికులకు సందేశాలు పంపుతుంది.
స్టేట్ బ్యాంక్ ఆఫ్ ఇండియా FOREX కార్డ్ సౌకర్యం కూడా యాత్రికులందరికీ అందిస్తుంది.దీనివల్ల దొంగతనం లేదా భౌతిక కరెన్సీని కోల్పోయే అవకాశం ఉండదు. తీర్థయాత్ర సమయంలో ఈ కార్డు పోయినట్లయితే, యాత్రికుడు తన సొమ్మును బ్యాంకు నుండి తిరిగి పొందవచ్చు.
యాత్రీకులు బయలుదేరి వెళ్లే అన్ని ప్రాంతాల వద్ద స్టేట్ బ్యాంక్ ఆఫ్ ఇండియా స్టాల్స్ను ఏర్పాటు చేస్తుంది. దీనిలో నోడల్ ఆఫీసర్ యాత్రికులకు నగదు రూపంలో లేదా ఫారెక్స్ కార్డు ద్వారా విదేశి మారక ద్రవ్యం పొందడానికి తగిన సహకారం అందిస్తారు. యాత్రీకుల కోసం ఒక హెల్ప్లైన్ నిర్వహించాలని స్టేట్ బ్యాంక్ ఆఫ్ ఇండియా నిర్ణయించింది.ఈ నోడల్ అధికారుల సంప్రదింపు వివరాలు త్వరలో ప్రకటిస్తారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 49.85 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.75 కోట్లకు పైగా డోసుల నిల్వ
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీకా మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
49,85,51,660
|
|
సరఫరాలో ఉన్నవి
|
|
20,94,890
|
|
వాడినవి
|
|
47,52,49,554
|
|
అందుబాటులో ఉన్న నిల్వ
|
|
2,75,88,573
ఇప్పటిదాకా 49.85 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 20,94,890 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 47,52,49,554 డోసులు.2.75 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
రాష్ట్రపతి సచివాలయం
గురు నానక్ జయంతి సందర్భంగా రాష్ట్రపతి శుభాకాంక్షలు
గురు నానక్ దేవ్ జయంతి సందర్భంగా భారతీయులందరికీ రాష్ట్రపతి శ్రీ రామ్నాథ్ కోవింద్ శుభాకాంక్షలు తెలిపారు.
"దేశంలో, విదేశాల్లో నివశిస్తున్న భారతీయులందరికీ, ముఖ్యంగా సిక్కు వర్గానికి, పవిత్రమైన గురు నానక్ జయంతి సందర్భంగా నా హృదయపూర్వక శుభాకాంక్షలు".
"గురు నానక్ జీవితం, బోధనలు మానవజాతికి స్ఫూర్తిదాయకం. ఐక్యత, సామరస్యం, సోదరభావం, సేవ మార్గాలను ఆయన ప్రజలకు చూపారు. కృషి, నిజాయతీ, స్వాభిమానంతో జీవించగలిగే ఆర్థికతత్వాన్ని బోధించారు".
"ప్రాథమిక మంత్రమైన 'ఏక్ ఓంకార్'ను ఆయన తన అనునాయులకు ఉద్బోధించారు. కుల, మత, లింగ బేధం లేకుండా అందరినీ సమానంగా చూడాలని స్పష్టం చేశారు. ఆయన సందేశమైన 'నామ్ జపో, కీరత్ కరో, వంద్ ఛకో'లో ఆయన బోధనల సారమంతా ఉంది".
"గురు నానక్ జయంతి సందర్భంగా, ఆయన బోధనలను ఆచరిద్దామని నిర్ణయం తీసుకుందాం".
రాష్ట్రపతి సందేశాన్ని హిందీలో చదవడానికి ఇక్కడ క్లిక్ చేయండి
ప్రధాన మంత్రి కార్యాలయం
పులుల సంఖ్య లో ఉత్సాహవర్ధక వృద్ధిపట్ల సంతోషాన్ని వ్యక్తం చేసిన ప్రధాన మంత్రి
పులుల సంఖ్య లో ఉత్సాహకరమైన వృద్ధి పట్ల ప్రధాన మంత్రి శ్రీ నరేంద్ర మోదీ హర్షాన్ని వ్యక్తం చేశారు.
ప్రధాన మంత్రి ఒక ట్వీట్ లో -
"పులుల సంఖ్య పెరుగుతూ ఉండడం ఉత్సాహవర్ధకం గా ఉంది. ఈ కృషి లో పాలుపంచుకొంటున్న వారు అందరి కి మరియు పర్యావరణ ప్రేమికుల కు అభినందన లు. ఈ సరళి పులుల తో పాటు ఇతర వన్య ప్రాణుల సురక్ష తాలూకు బాధ్యత ను మరింతగా పెంచివేసింది. మన సంస్కృతి కూడా మనకు నేర్పిస్తున్నది ఇదే.’’ అని పేర్కొన్నారు.
(
సాంస్కృతిక మంత్రిత్వ శాఖ
సంగీతం మరియు నాట్య పరంపరపై 'ధార'ను నిర్వహించిన సాంస్కృతిక మంత్రిత్వ శాఖ మరియు విద్యా మంత్రిత్వ శాఖ
ముఖ్యాంశాలు:
మన ప్రదర్శన కళా సంప్రదాయాలను పునరుజ్జీవింపజేసేందుకు మరియు ప్రాచుర్యం కల్పించేందుకు మరియు ఈ వ్యవస్థ ఎదుర్కొంటున్న సవాళ్లను సమర్థవంతంగా పరిష్కరించేందుకు విజన్ డాక్యుమెంట్ 2047ను రూపొందించడం ఈ కార్యక్రమ లక్ష్యం.
సాంస్కృతిక మంత్రిత్వ శాఖ మరియు విద్యా మంత్రిత్వ శాఖ బృహత్, ప్రాచ్యం మరియు సంగం చర్చల సహకారంతో తమిళనాడు తంజావూరులోని శాస్త్రా లో 2023 జనవరి 5-6 తేదీల్లో సంగీత మరియు నాట్య పరంపరపై ధారను నిర్వహించాయి.
ఆజాదీ కా అమృత్ మహోత్సవ్ ఆధ్వర్యంలో భారతీయ నాలెడ్జ్ సిస్టమ్ల బహుళ డొమైన్లపై అవగాహన కల్పించడానికి, సంరక్షించడానికి మరియు ప్రోత్సహించడానికి జరిగే సమావేశాల శ్రేణి ధారా.
మన ప్రదర్శన కళా సంప్రదాయాలను పునరుజ్జీవింపజేసేందుకు మరియు ప్రాచుర్యం పొందేందుకు మరియు ఈ వ్యవస్థ ఎదుర్కొంటున్న సవాళ్లను సమర్థవంతంగా పరిష్కరించేందుకు విజన్ డాక్యుమెంట్ 2047ను రూపొందించడం ఈ ఈవెంట్ లక్ష్యం.
ముఖ్య అతిథి డాక్టర్ పద్మా సుబ్రహ్మణ్యం , ప్రొఫెసర్ గంటి ఎస్ మూర్తి , డాక్టర్ ఆర్.చంద్రమౌళి , సంస్కృతి మంత్రిత్వ శాఖ నుండి శ్రీ శ్రీనివాసన్ అయ్యర్ మరియు ప్రొఫెసర్ అనురాధ చౌదరి  వంటి ప్రముఖుల సమక్షంలో ఈ ధార కార్యక్రమం ప్రారంభమైంది.
డాక్టర్ పద్మా సుబ్రహ్మణ్యం కార్యక్రమంలో కీలకోపన్యాసం చేశారు. భారతదేశ సుసంపన్నమైన వారసత్వ వైభవాన్ని, మనం ఎదుర్కొంటున్న ఆందోళనలను మరియు మన ప్రదర్శన కళల కోసం ముందున్న రోడ్మ్యాప్ను క్లుప్తంగా వివరించారు. భారతీయ కళలు మనలోని దైవిక అంతర్లీనాన్ని గ్రహించే మార్గమని ఆమె నొక్కి చెప్పారు. దేశంలోని యువత సంస్కృతి పట్ల మమకారం పెంపొందించుకోవాల్సిన అవసరం ఎంతైనా ఉందని, మన కళారూపాలను గౌరవించే కళాకారులుగా వికసించారని ఆమె అన్నారు.
తరువాతి రెండు రోజుల పాటు జరిగిన వరుస ప్యానెల్ చర్చలలో దేశం నలుమూలల నుండి ప్రముఖ అభ్యాసకులు, పరిశోధకులు, ఆవిష్కర్తలు మరియు విద్యావేత్తలు సంగీత్ మరియు నృత్యాలలో కర్ణాటక, హిందుస్థానీ మరియు లోక  పరంపరలకు ప్రాతినిధ్యం వహించారు.
శ్రీ కన్నన్ బాలకృష్ణన్ మరియు బృందం నేతృత్వంలోని జుగల్బందీ, సంగీత పరంపరకు ప్రాతినిధ్యం వహిస్తున్న సునాద్ నాట్య పరంపరకు ప్రాతినిధ్యం వహిస్తున్న శ్రీ తోక్చోమ్ టోలెన్ మైతేయిచే మణిపురి నృత్య ప్రదర్శన మరియు డాక్టర్ రేవతి సకల్కర్ నేతృత్వంలో సంగీత ప్రదర్శన వంటివి కార్యక్రమంలో పాల్గొన్న విద్యార్ధులను మంత్రముగ్ధులను చేశాయి.
ముగింపు కార్యక్రమంలో విద్యార్థులు మరియు కాన్ఫరెన్స్ వక్తలు రాబోయే సంవత్సరాల్లో పని చేయడానికి చేపట్టాల్సిన అంశాలపై చర్చించారు. మరియు భారతదేశ పురాతన ప్రదర్శన కళలకు ఉజ్వల భవిష్యత్తుకు నాంది పలికారు. ఇవి అధికారిక శ్వేతపత్రం "సంగీతం మరియు నాట్య పరంపర కోసం ధార - విజన్ 2047" పేరుతో సమర్పించబడతాయి.
ప్రధాన మంత్రి కార్యాలయం
స్వాతంత్ర్య యోధుడు వి.ఒ. చిదంబరమ్పిళ్లై గారి జయంతి నాడు ఆయన ను స్మరించుకొన్న ప్రధాన మంత్రి
స్వాతంత్ర్య యోధుడు వి.ఒ. చిదంబరమ్ పిళ్లై గారి జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన ను స్మరించుకొన్నారు.
‘‘దూరాలోచనపరుడు వి.ఒ. చిదంబరమ్ పిళ్లై గారి ని ఆయన జయంతి నాడు స్మరించుకొంటున్నాను. మన స్వాతంత్ర్య ఉద్యమానికి ఆయన మార్గదర్శకప్రాయమైనటువంటి తోడ్పాటుల ను అందించారు. ఒక స్వావలంబనయుతమైనటువంటి భారతదేశాన్ని గురించి కూడా ఆయన ఆలోచనలు చేశారు. అంతేకాక ఆ దిశ లో, ప్రత్యేకించి రేవుల రంగం లో, శిప్పింగ్ రంగం లో కీలకమైన ప్రయాసలు చేశారు. ఆయన నుంచి మనం ఎంతో ప్రేరణ ను పొందుతూ ఉన్నాం.’’ అని ప్రధాన మంత్రి ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
మొత్తం పరీక్షల్లో 10 కోట్ల మైలు రాయిని దాటిన భారత్
9 రోజుల్లోనే చివరి ఒక కోటి పరీక్షలు
గడచిన 24 గంటల్లో సుమారు 14.5 లక్షల కోవిడ్ పరీక్షల నిర్వహణ
2020 జనవరి నుండి భారతదేశం కోవిడ్-19 సంచిత పరీక్షల సంఖ్యలో విపరీతమైన పెరుగుదలను సూచిస్తోంది. ఇది ఈ రోజు మొత్తం 10 కోట్ల  మైలురాయిని దాటింది.
అలాగే 14,42,722 పరీక్షలు జరగడం మరో పెద్ద విజయం.
చివరి 24 గంటలు. దేశం పరీక్షా సామర్థ్యాలు దేశవ్యాప్తంగా దాదాపు 2000 ల్యాబ్లతో కేంద్ర, రాష్ట్ర / యుటి ప్రభుత్వాల ఉమ్మడి కృషి ఫలితంగా అనేక రెట్లు పెరిగాయి. ప్రతిరోజూ 15 లక్షలకు పైగా నమూనాలను పరీక్షించవచ్చు.
పరీక్షా సంఖ్య పెరుగుతున్నప్పుడు దేశవ్యాప్తంగా వాటి మౌలిక సదుపాయాలు కీలక పాత్ర పోషించాయి. 1122 ప్రభుత్వ ప్రయోగశాలలు, 867 ప్రైవేట్ ప్రయోగశాలలతో సహా దేశంలో 1989 పరీక్షా ప్రయోగశాలలతో, రోజువారీ పరీక్షా సామర్థ్యం గణనీయమైన ప్రోత్సాహాన్ని పొందింది. నిరంతర ప్రాతిపదికన సమగ్ర స్థాయి పరీక్షలు కూడా జాతీయ పాజిటివ్ కేసుల రేటును తగ్గించటానికి కారణమయ్యాయి. సంక్రమణ వ్యాప్తి రేటు సమర్థవంతంగా నియంత్రించినట్టు ఇది సూచిస్తుంది. మొత్తం పరీక్షలు 10 కోట్లు దాటడంతో సంచిత రేటు తగ్గుతూనే ఉంది. జాతీయ పాజిటివిటీ రేటు ఇపుడు 7.75%. ఇది టెస్ట్, ట్రాక్, ట్రేస్, ట్రీట్ మరియు టెక్నాలజీ వంటి కేంద్ర ప్రభుత్వ వ్యూహాలు సమర్థవంతంగా రాష్ట్రాలు/యుటిలు అనుసరించడం వల్ల విజయవంతమైన ఫలితాలు చూస్తున్నాం. .
విస్తృత ప్రాంతాలలో అధిక పరీక్షలలో పాజిటివ్ కేసులను ముందుగా గుర్తించడం, సమర్థవంతమైన నిఘా మరియు సరైన సమయంలో వ్యాధిని ఛేదించి, గృహాలు / ప్రాంగణాల్లో సరైన సమయంలోనూ, తీవ్రమైన కేసులకు ఆసుపత్రులలోనూ సమర్థవంతమైన చికిత్స అందుతోంది. ఈ చర్యల వల్ల మరణాల రేటును తగ్గుతున్నాయి. చివరి ఒక కోటి పరీక్షలు 9 రోజుల్లో జరిగాయి.
15 రాష్ట్రాలు, యుటిలు జాతీయ సంఖ్యతో పోలిస్తే అధిక పోసిటివ్ రేటును సూచిస్తున్నాయి, ఈ ప్రాంతాలలో అధిక స్థాయి సమగ్ర పరీక్షల చేయాల్సిన అవసరం ఉంది.
యు పి ఎస్ సి
యూపీఎస్సీ ఛైర్మన్గా ప్రొ.డా.ప్రదీప్ కుమార్ జోషి బాధ్యతలు స్వీకారం
యూనియన్ పబ్లిక్ సర్వీస్ కమిషన్  సభ్యుడైన ప్రొ.డా.ప్రదీప్ కుమార్ జోషి, యూపీఎస్సీ ఛైర్మన్గా బాధ్యతలు స్వీకరించారు. యూపీఎస్సీ ఛైర్మన్ బాధ్యతల నుంచి తప్పుకుంటున్న శ్రీ అరవింద్ సక్సేనా, ప్రదీప్ కుమార్ జోషితో ప్రమాణం చేయించారు.
ప్రొ.ప్రదీప్ కుమార్ జోషి, 2015 మే 12వ తేదీన కమిషన్ సభ్యుడిగా బాధ్యతలు చేపట్టారు. ఛత్తీస్గఢ్, మధ్యప్రదేశ్లో పబ్లిక్ సర్వీస్ కమిషన్ ఛైర్మన్గానూ పని చేశారు. 'నేషనల్ ఇన్స్టిట్యూట్ ఆఫ్ ఎడ్యుకేషన్ ప్లానింగ్ అండ్ అడ్మినిస్ట్రేషన్'  డైరెక్టర్గానూ సేవలందించారు. తన కెరీర్లో, 28 ఏళ్లకుపైగా, పోస్టు గ్రాడ్యుయేషన్ విద్యార్థులకు పాఠాలు చెప్పారు. వివిధ విధాన నిర్ణయ, విద్య, పరిపాలన విభాగాల్లో అనేక హోదాల్లో విధులు నిర్వర్తించారు.
'ఆర్థిక నిర్వహణ'లో నిపుణుడైన డా.జోషి.., జాతీయ, అంతర్జాతీయ స్థాయుల్లో జరిగిన వివిధ సమావేశాల్లో తన పరిశోధన పత్రాలను సమర్పించారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఈవెంట్ అండ్ ఎంటర్టైన్మెంట్ మేనేజ్మెంట్ ఇండస్ట్రీ ,చిన్నతరహా ఫైనాన్సింగ్ ఎంటర్ప్రైజెస్ లు సానుకూల దృక్ఫథంతో ఉండాలని , ప్రస్తుత పరిస్థితినుంచి అవకాశాలను అందిపుచ్చుకునేందుకు అన్వేషించాలని కోరిన కేంద్ర మంత్రి శ్రీ నితిన్ గడ్కరి
కేంద్ర ఎం.ఎస్.ఎం.ఇ, రోడ్డు రవాణా , జాతీయ రహదారుల శాఖ మంత్రి శ్రీ నితిన్ గడ్కరి ఈరోజు వీడియో కాన్ఫరెన్స్ ద్వారా ఈవెంట్స్, ఎంటర్టైన్మెంట్ మేనేజ్మెంట్ అసోసియేషన్, ఫైనాన్స్ ఇండస్ట్రీ డవలప్మెంట్ కౌన్సిల్ సభ్యులతో ఆయారంగాలపై కోవిడ్ -19 ప్రభావంపై సమావేశమయ్యారు. ఈ సందర్భంగా , ఎం.ఎస్.ఎం.ఇ సంస్థలకు చెందిన ప్రతినిధులుకోవిడ్ -19 ప్రభావం వల్ల తాము ఎదుర్కొంటున్న సవాళ్లు , ఇబ్బందుల గురించి వివరించారు. ఈ రంగం మనుగడ సాగించడానికి ప్రభుత్వం సహాయం చేయాలని కోరుతూ వారు పలు సూచనల చేశారు.
(ఈ రంగం అద్భుతంగా పనిచేస్తున్నదని అంటూ శ్రీ నితిన్ గడ్కరి, వారి ప్రతిభ, వారి దార్శనికత ఎల్లెడలా గుర్తింపు పొందిందని అన్నారు. మనం కరోనాపై పోరాటం చేస్తున్నందున, ఈవెంట్, ఎంటర్టైన్మెంట్ రంగం తమను ఎం.ఎస్.ఎం.ఇలుగా రిజిస్టర్ చేయించుకుని ,ప్రభుత్వ పథకాలనుంచి లబ్ధిపొందాల్సిందిగా సూచించారు.
ఈ రంగంలోని సంస్థలకు భారతదేశంలో భారీ సామర్థ్యం ఉందని, ప్రగతి మైదాన్ను అంతర్జాతీయ ఎక్స్పోజిషన్ సెంటర్గా భారత్ పునర్నిర్మిస్తోందన్నారు. పరిశ్రమలకు అన్ని స్థాయిలలో గరిష్ఠ సహాయాన్ని అందించడానికి ప్రభుత్వం సిద్ధంగా ఉందని చెప్పారు. ఈ రంగం సవివరమైన విజ్ఞాపనను అందిస్తే దానిని తాను ఇతర మంత్రిత్వ శాఖలు ,విభాగాల దృష్టికి తీసుకుపోగలనని ఆయన అన్నారు.
ఈ సంక్షోభం నుండి బయటపడటానికి పరిశ్రమ ఈ సమయంలో సానుకూల వైఖరిని కలిగి ఉండాలని శ్రీ గడ్కరీ కోరారు.
చైనా నుండి జపాన్ తన పెట్టుబడులు ఉపసంహరించుకుని వేరే ప్రాంతాలకు వెళ్లడానికి జపాన్ ప్రభుత్వం తన పరిశ్రమలకు ప్రత్యేక ప్యాకేజీని అందించిందని మంత్రి గుర్తు చేశారు. ఇది భారతదేశానికి ఒక అవకాశమని, దానిని అందిపుచ్చుకోవాలని ఆయన అభిప్రాయపడ్డారు.
ఈ సమావేశంలో ప్రధానంగా ప్రస్తావనకు వచ్చిన కొన్ని అంశాలు సూచనలలో , MSME గా నమోదు చేసుకోవడానికి ఈవెంట్ మేనేజ్మెంట్ కోసం ఒక కేటగిరీని ప్రవేశపెట్టడం, MSME లకు రాష్ట్ర ,జిల్లా స్థాయిలో ప్రత్యేక అధికారుల అవసరం, సోర్సింగ్ ఫండ్లలో చిన్న ఫైనాన్సింగ్ యూనిట్లకు సహాయం, సంబంధిత పథకం కింద ఇచ్చే హామీలను పొందటానికి చిన్న ఫైనాన్సింగ్ యూనిట్లకు క్రెడిట్ రేటింగ్ అవసరాన్ని తొలగించడం వంటివి ఉన్నాయి.
ప్రతినిధుల ప్రశ్నలకు శ్రీ గడ్కరీ స్పందిస్తూ, సాధ్యమైనంత సహాయం చేస్తామని హామీ ఇచ్చారు. తన మంత్రిత్వ శాఖకు సంబంధించిన అంశాలను పరిశీలిస్తానని , ఇతర సంబంధిత విభాగాలు , ప్రభుత్వాల దృష్టికి ఈ విషయాలను తీసుకువెళతానని ఆయన తెలిపారు.
పరిశ్రమ సానుకూల విధానాన్ని అనుసరించాలని, కోవిడ్ -19 సంక్షోభం అనంతరం ఏర్పడే అవకాశాలను అందిపుచ్చుకోవాలని ఆయన కోరారు..
సహకార మంత్రిత్వ శాఖ
ప్రధాన మంత్రి శ్రీ నరేంద్ర మోదీ "సహకార్ సే సమృద్ధి" దార్శనికతను సాకారం చేయడానికి, కేంద్ర హోం, సహకార మంత్రి శ్రీ అమిత్ షా కృషితో, సహకార రంగంలో 1100 న్యూ ఫార్మర్ ప్రొడ్యూసర్ ఆర్గనైజేషన్స్  ఏర్పాటుకు నిర్ణయం
ఎఫ్ పి ఒ ల పథకం కింద నేషనల్ కోఆపరేటివ్ డెవలప్ మెంట్ కార్పొరేషన్  కు ఈ అదనపు 1100
ఎఫ్ పి ఒ ల కేటాయింపు
ఎఫ్ పి ఒ పథకం కింద, ప్రతి ఎఫ్ పి ఒ కు రూ. 33 లక్షల ఆర్థిక సహాయం; ప్రతి ఎఫ్ పి ఒ ద్వారా క్లస్టర్ ఆధారిత వ్యాపార సంస్థ  లకు రూ. 25 లక్షల ఆర్థిక సహాయం
పి ఎ సి ఎస్ లు ప్రధానంగా స్వల్పకాలిక రుణాలు, విత్తనాలు, ఎరువుల పంపిణీలో నిమగ్నమై ఉండగా, ఇప్పుడు తేనెటీగల పెంపకం, పుట్టగొడుగుల పెంపకం వంటి అధిక ఆదాయాన్ని ఆర్జించే కార్యకలాపాలతో సహా ఇతర ఆర్థిక కార్యకలాపాలను చేపట్టగలవు.
ఈ చొరవ రైతుల ఉత్పత్తులకు గిట్టుబాటు ధరలను నిర్ధారిస్తుంది; ఇది పిఎసిఎస్ ఆర్థిక కార్యకలాపాలలో వైవిధ్యానికి దారితీస్తుంది; కొత్త, స్థిరమైన ఆదాయ వనరులను సృష్టించడానికి వీలు కల్పిస్తుంది.
శ్రీ అమిత్ షా నాయకత్వంలో సహకార మంత్రిత్వ శాఖ చేపట్టిన వివిధ కార్యక్రమాలు సాధారణంగా సహకార రంగాన్ని ,ముఖ్యంగా పిఎసిఎస్ లను తమ సభ్యులకు ప్రత్యామ్నాయ ఆదాయ వనరులను సృష్టించడానికి , వాటిని ఆచరణీయమైన, విశిష్ట, ఆర్థికంగా స్థిరమైన ఆర్థిక సంస్థలుగా మార్చడానికి దోహదపడతాయి.
ప్రధాన మంత్రి శ్రీ నరేంద్ర మోదీ "సహకార్ సే సమృద్ధి" దార్శనికతను సాకారం చేయడానికి ,కేంద్ర హోం, సహకార శాఖల మంత్రి శ్రీ అమిత్ షా కృషి తో, సహకార రంగంలో 1100 కొత్త ఫార్మర్ ప్రొడ్యూసర్ ఆర్గనైజేషన్స్  ప్రారంభించాలని నిర్ణయించారు. కేంద్ర వ్యవసాయ, రైతు సంక్షేమ మంత్రిత్వ శాఖ '10,000
ఎఫ్ పి ఒ ల ఏర్పాటు, ప్రోత్సాహం' పథకం కింద ఈ 1100 అదనపు ఎఫ్ పి ఒ నేషనల్ కోఆపరేటివ్ డెవలప్మెంట్ కార్పొరేషన్ కి కేటాయించింది.
ఎఫ్ పి ఒ స్కీమ్ కింద ఒక్కో ఎఫ్ పి ఒ కు రూ.33 లక్షల ఆర్థిక సాయం అందిస్తారు. క్లస్టర్ బేస్డ్ బిజినెస్ ఆర్గనైజేషన్స్ కు ఒక్కో ఎఫ్ పి ఒ కు రూ.25 లక్షల ఆర్థిక సాయం అందిస్తారు.
సుమారు 13 కోట్ల మంది రైతులు సభ్యులుగా ఉన్న ప్రాథమిక వ్యవసాయ పరపతి సంఘాలు  ఇప్పటిదాకా ప్రధానంగా స్వల్పకాలిక రుణాలు, విత్తనాలు, ఎరువుల పంపిణీలో నిమగ్నమయ్యాయి. ఇప్పుడు ఇతర ఆర్థిక కార్యకలాపాలను కూడా చేపట్ట
గలుగుతాయి. ఎఫ్ పిఒ పథకంలో పిఎసిఎస్ లను విలీనం చేయడం వల్ల కల్టివేటర్, టిల్లర్, హార్వెస్టర్ మొదలైన వ్యవసాయ పరికరాలు. ప్రాసెసింగ్, క్లీనింగ్, అస్సేయింగ్, సార్టింగ్, గ్రేడింగ్, ప్యాకింగ్, స్టోరేజ్, రవాణా మొదలైన వాటితో సహా. ఉత్పత్తి ఉపకరణాల సరఫరా రంగాలలో వారి వ్యాపారాన్ని విస్తరించడానికి వీలు కల్పిస్తుంది; తేనెటీగల పెంపకం, పుట్టగొడుగుల పెంపకం వంటి అధిక ఆదాయాన్ని అందించే కార్యకలాపాలను కూడా పీఏసీఎస్ లు చేపట్టగలవు.
ఈ కార్యక్రమం ద్వారా రైతులకు అవసరమైన మార్కెట్ లింకేజీలు కల్పించడం ద్వారా వారి ఉత్పత్తులకు గిట్టుబాటు ధర లభిస్తుంది. ఇది పిఎసిఎస్ ఆర్థిక కార్యకలాపాలలో వైవిధ్యతకు దారితీస్తుంది, తద్వారా వారు కొత్త ,స్థిరమైన ఆదాయ వనరులను సృష్టించడానికి వీలు కల్పిస్తుంది.
ఇది, దేశంలో సహకార ఉద్యమాన్ని బలోపేతం చేయడానికి శ్రీ అమిత్ షా నాయకత్వంలో సహకార మంత్రిత్వ శాఖ చేపట్టిన అనేక ఇతర కార్యక్రమాలతో పాటు, సాధారణంగా సహకార రంగం, ముఖ్యంగా పిఎసిఎస్ లు తమ సభ్యులకు ప్రత్యామ్నాయ ఆదాయ వనరులను సృష్టించడానికి వీలు కల్పిస్తుంది, తద్వారా అవి ఆచరణీయమైన, విశిష్ట మైన, ఆర్థికంగా స్థిరమైన ఆర్థిక సంస్థలుగా రూపాంతరం చెందుతాయి. .
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 217.96 కోట్ల డోసులు  అందించారు
గత 24 గంటల్లో 13,87,533 డోసులు అందించారు
దేశవ్యాప్త క్రియాశీల కేసుల సంఖ్య 40,979
మొత్తం కేసుల్లో క్రియాశీల కేసులు 0.09%
ప్రస్తుత రికవరీ రేటు 98.72%
గత 24 గంటల్లో 4,972 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,09,525 కు పెరిగింది.
గత 24 గంటల్లో 3,615 కొత్త కేసులు నమోదయ్యాయి.
రోజువారీ పాజిటివిటీ రేటు 1.12%
వారపు పాజిటివిటీ రేటు 1.55%
గత 24 గంటల్లో చేసిన 3,23,293 కొవిడ్ పరీక్షలతో కలిపి ఇప్పటివరకు 89.44 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు ఇప్పటిదాకా 24.65 కోట్లకు పైగా టీకా డోసులు;
రాష్ట్రాల దగ్గర పంపిణీకి సిద్ధంగా ఇంకా 1.19 కోట్ల డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వచ్చింది. అంతే కాకుండా ఉత్పత్తి, సరఫరాను పెంచటానికి అనేక చర్యలు తీసుకుంటోంది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ  ఆమోదించిన ఉత్పత్తి సంస్థలలో తయారైన టీకామందు మునుపటిలాగానే రాష్టాలకు ఉచితంగా పంపిణీ జరుగుతుంది
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు 24 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 23,47,43,489 డోసులు ఉన్నట్టు తెలుస్తోంది.
రాష్ట్రాలు, కేంద్ర పాలిత ప్రాంతాల దగ్గర ఇంకా 1.19 కోట్లకు పైగా ) టీకా డోసులు పంపిణీకి అందుబాటులో ఉన్నాయి
ప్రధాన మంత్రి కార్యాలయం
‘8 సంవత్సరాల పాటు సేవ, సురిపాలన మరియు పేదల సంక్షేమం’ - ‘8 ఏళ్ళ సేవ - అనేక రంగాల లో భారతదేశంయొక్క అభివృద్ధి యాత్ర’ గురించి వెల్లడించిన ప్రధాన మంత్రి
ప్రధాన మంత్రి శ్రీ నరేంద్ర మోదీ 8 సంవత్సరాల సేవ, సుపరిపాలన మరియు పేద ప్రజల సంక్షేమం తాలూకు కీలకమైనటువంటి అంశాల ను గురించి narendramodi.in లో మరియు Namo App లో శేర్ చేశారు.
ప్రధాన మంత్రి MyGov నుంచి గత 8 సంవత్సరాల ప్రధాన కార్యక్రమాల ను మరియు కార్యసిద్ధి ని కళ్ళ కు కట్టేటటువంటి ఒక మాలిక ను కూడా శేర్ చేశారు.
ప్రధాన మంత్రి వరుస ట్వీట్ లలో -
‘‘కిందటి 8 సంవత్సరాలు ప్రజల ఆకాంక్షల ను నెరవేర్చడాని కి సంబంధించినవి. మేం సేవ, సుపరిపాలన మరియు పేదల సంక్షేమం.. వీటిని అనుసరించాలి అనే మా ప్రయాణాన్ని పూర్తి చేయడాని కి కంకణం కట్టుకొన్నాం. NaMo App లో ప్రస్తావించిన ‘వికాస యాత్ర’ భాగం మిమ్మల్ని ఈ అభివృద్ధి యాత్ర గుండా తీసుకు పోతుంది. #8YearsOfSeva
NaMo App లో ఒక క్విజ్, పదాన్ని వెతకడం, బొమ్మల విభాగాన్ని గుర్తు పట్టడం, ఇంకా అనేకమైనటువంటి కొత్త కొత్త అంశాల తో కూడిన #8YearsOfSeva అనే వదలి వేయడాని కి వీలు లేని అటువంటి ఒక విభాగం ఉంది. నేను మీ అందరి కి, ప్రత్యేకించి నా యువ మిత్రుల కు, దీనిని ఒకసారి చూడవలసింది గా విజ్ఞప్తి చేస్తున్నాను.
https://8years.narendramodi.in”
‘‘గడచిన 8 సంవత్సరాలు ప్రజల ఆకాంక్షల ను నెరవేర్చడాని కి సంబంధించినవి గా ఉన్నాయి. ఆ కాలం లో మా సంకల్పం ఏమిటి అంటే అది- సేవ చేయడం, సుపరిపాలన ను అందించడం మరియు పేద ప్రజల సంక్షేమం అనేదే. NaMo App లోని వికాస యాత్ర విభాగం లో మీరు ప్రగతి యొక్క ఈ పూర్తి యాత్ర ను గురించి తెలుసుకొంటారు.
#8YearsOfSeva
NaMo App లో #8YearsOfSeva తో జతపడిన ఒక ఆసక్తిదాయకమైనటువంటి విభాగం ఉంది. దీనిలో మీరు క్విజ్, వర్డ్ సర్చ్, గెస్ ద ఇమేజ్ సెక్షన్ వంటి అనేక వినూత్నమైన పద్ధతుల లో దేశం యొక్క ప్రగతి ప్రస్థానం తో ముడిపడవచ్చును. నేను మీ అందరిని కోరేది ఏమిటి అంటే మీరు ఒకసారి దీనిని తప్పక చూడాలి అనేదే.’’
‘‘మేము సేవ, సుశాసన్, ఇంకా గరీబ్ కళ్యాణ్ సిద్ధాంతాల తో కృషి చేస్తున్నాం. గత 8 సంవత్సరాలు గా అమలుపరచినటువంటి ప్రధానమైన కార్యక్రమాలు మరియు కార్యసాధనల లో కొన్నిటిని ఇక్కడ తెలుసుకోగలరు. #8YearsOfSeva ’’ అని పేర్కొన్నారు.
DS/ST
(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
శ్వాసకోశ రుగ్మతలు మరియు పల్మనరీ మెడిసిన్పై కొవిడ్-19 విద్యా ఆసక్తిని పెంపొందించింది: డాక్టర్ జితేంద్ర సింగ్
వైద్య నిపుణులు మరియు ప్రఖ్యాత డయాబెటాలజిస్ట్ అయిన కేంద్ర మంత్రి డాక్టర్ జితేంద్ర సింగ్ ఈ రోజు ఇక్కడ మాట్లాడుతూ... కొవిడ్ మహమ్మారి ప్రపంచంలోని వివిధ రంగాలపై విభిన్న ప్రభావాలను కలిగించింది. వైద్యసంబంధిత రంగాలకు సంబంధించినంతవరకు ఈ మహమ్మారి తెచ్చిన మార్పు ఏంటంటే..శ్వాసకోశ రుగ్మతలపై విద్యా ఆసక్తిని పునరుద్ధరించింది. అలాగే డయాబెటాలజీ మరియు ఆంకాలజీ వంటి ఇతర ప్రత్యేకతలలో పనిచేసే వైద్య నిపుణులు కూడా పల్మనరీ మెడిసిన్ యొక్క తాజా పురోగతి గురించి తమను తాము అప్డేట్ చేసుకోవడానికి ఆసక్తి చూపుతున్నారు. సాధారణ ప్రజలు కూడా వీటిపై మరింత అవగాహన పెంచుకోవడానికి ప్రయత్నిస్తున్నారు"అని చెప్పారు.
"నేషనల్ కాలేజ్ ఆఫ్ చెస్ట్ ఫిజిషియన్స్" మరియు "ఇండియన్ చెస్ట్ సొసైటీ" సంయుక్తంగా నిర్వహించిన 5 రోజుల అఖిల భారత సదస్సు "నాప్కాన్" లో డాక్టర్ జితేంద్ర సింగ్ ప్రారంభ ప్రసంగం చేస్తూ.. గతంలో తాను యువ వైద్యుడిగా వృత్తిని ప్రారంభించినప్పుడు పల్మనరీ మెడిసిన్ ప్రధానంగా క్షయవ్యాధి సంబంధించినదేన్న అభిప్రాయం ఉండేదని చెప్పారు. ఛాతీ వైద్యుడు క్షయవ్యాధికి మాత్రమే చికిత్స చేయగలడన్న అపోహా సమాజంలో ఉంది. అయితే ప్రస్తుత పరిస్థితుల్లో పరిశోధన అధ్యయనాల ప్రభావం మరియు సమాజంలో పెరుగుతున్న ఆరోగ్య అవగాహన కారణంగా వాయు కాలుష్యం వల్ల తలెత్తే అనారోగ్యంతో సహా వృత్తిపరమైన రుగ్మతలకు వైద్యం చేసే కీలకమైన ప్రత్యేక విభాగంగా పల్మనరీ మెడిసిన్ అవతరించింది. ఉపిరితిత్తుల వ్యాధులు, నిద్ర రుగ్మతలు, అబ్స్ట్రక్టివ్ ఉపిరితిత్తుల వ్యాధి, కొవిడ్ సంబంధిత క్రిటికల్ కేర్ రోగులకు వైద్యం చేసే కీలక విభాగంగా ఉంది.
సుమారు 100 అంతర్జాతీయ అధ్యాపకులు మరియు 19 అంతర్జాతీయ ఛాతీ సంఘాలతో ఇంత పెద్ద ఎత్తున సమావేశం నిర్వహించినందుకు నిర్వాహకులను డాక్టర్ జితేంద్ర సింగ్ అభినందించారు. ప్రస్తుత సమావేశం జరుగుతున్న సమయం చాలా కీలకమైనది. ఎందుకంటే కొవిడ్ కారణంగా ప్రస్తుతం ప్రపంచం అనేక ఇబ్బందులు ఎదుర్కొంటున్న సయమంలో ఇది జరుగుతోంది. కొవిడ్ కారణంగా కలిగే శ్వాసకోశ మరియు ఉపిరితిత్తుల సమస్యలను ఎలా నియంత్రించాలి మరియు ఎలా నిరోధించాలి అనేదానిపై సరికొత్త ఆవిష్కరణ కోసం వైద్య నిపుణులు రేయింబవళ్లు పనిచేస్తున్నారు అని మంత్రి తెలిపారు.
డాక్టర్ జితేంద్ర సింగ్ మాట్లాడుతూ "భారతదేశంలో జరుగుతున్న పల్మనరీ వైద్య సమావేశం కూడా ప్రాముఖ్యతను సంతరించుకుంటుంది. ఎందుకంటే భారతదేశంలో 130 కోట్ల జనాభా ఉన్నప్పటికీ కొవిడ్ నివారణకు వ్యతిరేకంగా ప్రపంచంలోనే అతిపెద్ద టీకా డ్రైవ్ను విజయవంతంగా ప్రారంభించింది. ప్రధానమంత్రి నరేంద్ర మోడీ యొక్క ముందస్తు మరియు నిర్ణయాత్మక విధానం కారణంగా, చిన్న జనాభా ఉన్న అనేక పాశ్చాత్య దేశాల కంటే భారతదేశం కోవిడ్ సవాలును మరింత విజయవంతంగా మరియు నిర్ణయాత్మకంగా ఎదుర్కోగలిగింది." అని పేర్కొన్నారు.
కొవిడ్ మరియు క్షయవ్యాధితో పాటు, పల్మనరీ క్రిటికల్ కేర్, పల్మనరీ ఇమేజింగ్, ఎయిర్ ట్రావెల్ సంబంధిత సమస్యలు, థొరాసిక్ మరియు శస్త్రచికిత్స వంటి సమకాలీన అంశాలను ఈ సమావేశ జాబితా చేర్చడం పట్ట డాక్టర్ జితేంద్రసింగ్ సంతృప్తి వ్యక్తం చేశారు. పర్యావరణ కాలుష్యం మరియు వాతావరణ మార్పులకు సంబంధించి ప్రత్యేక సమావేశాలు ఏర్పాటు చేస్తుండడం ఆనందంగా ఉందన్నారు. ప్రపంచవ్యాప్తంగా చర్చనీయాంశమైన ఈ ఆంశాలపట్ల ప్రధాని నరేంద్రమోదీ కూడా తన అభిప్రాయాలను వ్యక్తం చేశారని చెప్పారు.